google/wiki40b huggingface dataset:
Etihad Airways

Historie

Etihad Airways ble grunnlagt som De forente arabiske emiraters nasjonale flyselskap i 2003. Flyvningene startet med en seremoniell flyvning til Al Ain den 5. november 2003 og første kommersielle flyvning startet 12. november 2003 med flyvning til Beirut. I de påfølgende måneder ble det opprettet en ny rute nesten hver måned.
I juni 2004 fløy selskapet sin første flyvning fra UAE til Genève etterfulgt av Brussel og Toronto i oktober 2005.
I juni 2004, plasserte selskapet en ordre verd åtte milliarder US Dollar på nye fly, en ordre som omfattet fem Boeing 777-300ER og 24 Airbus, innbefattet ti A380-800.
I juli 2006 hadde selskapet vokst til å omfatte 30 destinasjoner i løpet av 30 måneder. Etihad håper på å kunne tilby flyvninger til over 70 destinasjoner innen 2010, noe som er det foreløpige mål.
I 2008 fraktet selskapet mer enn seks millioner passasjerer, sammenlignet med 4,6 millioner i 2007, og fløy til over 50 destinasjoner.

Driftsresultat

Selskapet er tungt subsidiert av sine lands regjeringer og har ikke oppnådd noen fortjeneste siden det ble grunnlagt. Det er imidlertid forventninger til balanse i regnskapet fra 2010. Selskapet har ikke hatt noen vekst lavere enn 40% i året. I første driftsår ble selskapets kapasitet doblet hver 6. måned.
I 2008 fraktet , Etihad seks millioner passasjerer og 330 000 tonn frakt. I International Air Transport Association´s (IATA) statistikk for 2007 ble Etihad plassert blant de 10 største i relasjon til vekstøkning siden det ble grunnlagt i 2003.

Flyfrakt

Etihad Crystal Cargo er Etihads fraktdivisjon. Den opererer to A300-600F fraktfly og startet flyvninger i september 2004.
Etihad Crystal Cargo er forventet å doble sin omsetning fra US$ 98.5 millioner i 2005 til over US$ 200 millioner i 2006. Crystal transporterte 115 000 ton flyfrakt i 2005, om lag halvparten fra Abu Dhabi International Airport. Etihad’s nye fraktterminal på Abu Dhabi International Airport vil bli istand til å kunne håndtere mer enn 500 000 ton årlig. Nye fly, spesielt Airbus A330-200F og Boeing 777-F, vil bli tatt i bruk for å håndtere denne fraktøkning.

Destinasjoner

Per august 2011 opererte Etihad Airways flyvninger til 69 destinasjoner. Innen desember 2011 vil selskapet få ytterligere en destinasjon da Düsseldorf legges til rutenettet. Etihad Crystal Cargo hadde ruter til 38 land i Afrika, Asia, Europa, Nord-Amerika og Oseania per 2009.

Utmerkelser

Etihad Airways har mottatt over 30 utmerkelser siden det ble opprettet i 2003. Det har en fire-stjerners status hos Skytrax.

Ulykker og hendelser

Med unntak av en hendelse i forbindelse med levering av et fly fra fabrikken i Toulouse har ikke Etihad Airways har ikke hatt noen alvorlig ulykke med skader på passasjerer.
Den 15. november 2007 kjørte en Airbus A340-600, en motortest før levering fra fabrikken i ved Toulouse, som endte med totalhavari. Årsaken var at besetningen ikke fulgte de vanlige testprosedyrene og kjørte motorene til det maksimale uten at hjulene var låst. Resultatet ble at flyet kjørte inn i en fabrikkvegg og ble totalskadet. Fem av besetningen ble skadet, men ingen med fatale følger.
Fyresdal-Vrådal-Nissedal Billag

Fyresdal-Vrådal-Nissedal Billag L/L (FVN) var et rutebilselskap som ble stiftet i 1951. I 1972 gikk selskapet inn i Vest-Telemark Bilruter L/L.
Nissan X-Trail

Nissan X-Trail (2000–) er en familiebil fra japanske Nissan.
Første utgave (T30, 2000–07) ble solgt i Norge fra 2002, med bensin- eller dieselmotor, firehjulstrekk og utstyrsnivåene "Comfort", "Sport" og "Elegance".
Andre utgave (T31, 2007–13) var litt større og bygget på Nissan's nye C-plattform.
Tredje utgave (T32, 2013–) er bygget på Nissan/Renault Common Module Family (CMF) plattform.
Jurahybosorus

Utseende

Middelsstore (ca. 8 millimeter) biller.

Utbredelse

Arten er beskrevet fra fossiler fra Mongolia og Kasakhstan. Dette stammer fra Øvre Jura-tiden og er ca. 172-155 millioner år gammelt.
Brugge

Historie

Stedet var trolig før-romersk landsby da Julius Cæsar overvant stammen Menapii i det første århundret f.Kr. Brugge var en av Nord-Europas største byer i høymiddelalderen, og den ledende handelsbyen i Nederlandene fra 1200-tallet. I 1309 åpnet en meget tidlig børs her. Brugge var også tidvis hansaby.
Etter omtrent 2–300 år overtok Antwerpen denne posisjonen, fordi kanalen til havet i Brugge tettet seg til, men Brugge forble viktig også i renessansen. Midt på 1600-tallet var byen eksilsete for Karl II av England. Byen vokste videre som senter for handel, håndverk og tidlig tekstilindustri. I 1907 ble havnen i Zeebrugge anlagt.
Den middelalderske gamlebyen hører siden 2000 til UNESCOs liste over verdens kulturarv, og i 2002 var Brugge europeisk kulturhovedstad. Det lokale fotballaget heter Club Brugge og spiller i den belgiske 1. divisjon.
Auster-Lafjorden

Auster-Lafjorden (nordsamisk: Beavŋa-Lávvár) er en fjordarm av Lafjorden i Nordkapp kommune i Finnmark. Fjorden strekker seg to kilometer sørover til munningen av Lafjordelva.
Fjorden går langs hele østsida av Lafjordneset. Vest for Lafjordneset går Vester-Lafjorden parallelt. Grenden Nordkroken ligger på vestsiden av fjorden. Auster-Lafjorden er 47 meter på det dypeste, nesten helt ytterst i fjorden.
Bhakti

Bhakti (sanskrit भक्ति, egentlig hengivelse) er et begrep innenfor hinduismen som betegner «et personlig gudsforhold preget av kjærlig hengivenhet fra tilbederens side». Dette er en retning innen hinduismen «som er radikalt forskjellig fra ortodoks yoga og offerritualisme». Det fleste bhaktiretningene deler imidlertid yogatradisjonens frelsesmål moksha, frigjøring fra gjenfødelse.
Bhaktiretningen utviklet seg fra 400-tallet, og var særlig rettet mot gudene Vishnu og Shiva. Det kommer til uttrykk i diktverket Bhagavadgita (muligens 200 f.Kr.), hvor det framstilles som den høyeste frelsesveien. I verket Bhagavata-Purana (ca. år 900) uttrykkes bhakti presist og gjennomarbeidet. Sentrale begrep innenfor bhaktiteologien er: prema («uselvisk kjærlighet») prapatti («tilflukt» eller «underkastelse» under Gud) og prasad («nåde»).
«Forskjellige guder er gjenstand for bhakti, og tilbederens holdning kan være som en bror (til Rama), en mor (til barnet Krishna), et barn (til Kali), eller en hustru (til Krishna). Identifikasjon med Radha, Krishnas elskede, har vært særlig viktig […] som et bilde på sjelens lengsel mot gud.»
Elvesandjeger

Utbredelse

Elvesandjeger er utbredt i Europa, Sibir og Mongolia. I Norge er den funnet på sandflater langs elvene Gaula, Gudbrandsdalslågen, Altaelva og Karasjokka. Sannsynligvis finnes det fortsatt også bestander langs Glomma.

Utseende

Elvesandjeger er mellom 10–13 millimeter lang.  Den har en svart-brun farge med lyse korte flekker som danner noe som ligner tverrbånd på oversiden. Munnskjoldet (clypus) og kjevene er lyse.

Levevis

Elvesandjeger finnes i tilknytning til åpne solrike tørre lokaliteter, og finnes i Norge på store sandflater langs noen få store elver. I Danmark og Mellom-Europa er den derimot knyttet til havstrender. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Både de voksne og larvene lever som rovdyr.
Lars Nordrum

Biografi

Nordrum debuterte 1935 på Centralteatret, fra 1938 knyttet til Nationaltheatret, bortsett fra to sesonger på Folketeatret. Også roller i film og radio. Begavet karakterkunstner som skapte egenartede sceneskikkelser med en sterkt personlig pregnans. Skapte også fantastiske komedieskikkelser hos Shakespeare og Holberg, kunne gjøre inntrykk som elegant sceneløve i Den glade enke, og gjorde en uforglemmelig innsats i musikalen Fantasticks på Chat Noir. Som kunstner nådde han imidlertid lengst i tragiske roller som for eksempel tittelrollen i Strindbergs Erik XIV, Osvald i Gengangere, Harald jarl i Sigurd Slembe.
Han filmdebuterte i en smårolle i Tante Pose (1940), og gjorde bemerkede roller i blant annet Vi gifter oss (1951), Vildanden (1963) og Liv (1967). Nordrum gjorde også sterkt inntrykk som pianisten i Sverre Udnæs' Aske i Fjernsynsteatret 1973.
Han var gift med den norskfødte svenske skuespilleren Lillebil Kjellén.
Mercedes (Montes de Oca)

Mercedes, også kjent som Betania, er et distrikt i kantonen Montes de Oca i Costa Rica. Det har rundt 4 688 innbyggere (2011). Mercedes er det minste av de fire distriktene i kantonen, og grenser til kantonene Goicoechea i nord og San José i vest, og til distriktene San Pedro i sør og Sabanilla i øst. Mercedes ligger på en høyde av 1 200 meter over havet.
Den nordlige delen av hovedcampusen til Universidad de Costa Rica ligger i Mercedes.
Mercedes omfatter følgende strøk (barrios): Alma Máter, Damiana, Dent (delvis), Guaymí, Paso Hondo og Paulina.
Bosna-Podrinje kanton

Kommuner

Kantonen består av tre kommuner: Goražde, Pale-Prača, Foča-Ustikolina.
Leopold Fitzinger

Yrkesvei

Med 14 år ble han først lærling hos en apoteker og begynte samtidig sitt botanikkstudium ved Universitetet i Wien hos Nikolaus Joseph von Jacquin. Dette avbrøt han i 1817 for å overta den forsømte reptil- og fiskesamlingen ved Wiens naturhistoriske museum under ledelse av Jacquins svoger Karl Franz Anton von Schreiber.
Først i 1844 ble Fitzinger leder for reptilsamlingene. I 1861 ble han pensjonert, men ble i 1863 direktør for den zoologiske hage i Den engelske hage i München.

Teori og verk

Påvirket av sine kolleger Lorenz Okens, Johann Baptist von Spix’ og Johann Jakob Kaups naturfilosofiske syn var Fitzinger overbevist om at mangfoldet av organismer svarte til en forutgitt, uforanderlig orden. Ifølge denne måtte tallene 3 og 5 bestandig gjenfinnes i klassifikasjonen av dyreriket. Han valgte altså taksonomiske plasseringer som fulgte dette skjemaet, og avviste Charles Darwins evolusjonsteori.
Mange av beskrivelsene og plasseringene han innførte, gjelder fortsatt.
Fylkesvei 985 (Vest-Agder)

Fylkesvei 985 (Fv985) i Vest-Agder gikk mellom fylkesgrensen Rogaland/Vest-Agder ved Furbekktjørna, og Bjørnestad i Sirdal. Veien var 4,0 km lang.
2019 ble veien del av fylkesvei 4258.
Qinggil

Qinggil (kinesisk: 青河县; pinyin: Qīnghé Xiàn; uigursk: چىڭگىل ناھىيىسى / Çinggil Nahiyisi) er et fylke i prefekturet Altay i den autonome region Xinjiang i Folkerepublikken Kina.
Befolkningen var på 53 690 innbyggere i 1999.
Qinghe ble rammet av en stor meteor i 1898. Her var det også en grensetrefning mellom Mongolia og Kina våren 1944.

Kulturminner

Tumuluskomplekset og hjortesteinene i Sanhaizi [eller Shiebar-kul] (Sanhaizi muzang ji lushi, 三海子墓葬及鹿石) ble i 2001 oppført på Folkerepublikken Kinas liste over kulturminner.
Australias herrelandslag i håndball

Resultater i internasjonale turneringer

Australia har vist seg å være det beste laget i Oseania, ved å ha vunnet Oceaniamesterskapet fire av fem ganger det er blitt arrangert. De har vært med i verdensmesterskap siden 1999, der beste plassering har vært 21.-plass. Ellers har de blitt nr 24, som tilsvarer sisteplass. Da har aldri deltatt i OL.
De små synger

De små synger er en dansk sangbok med barnesanger samlet av Gunnar Nyborg-Jensen. Boken kom ut i 1948. 
I 2006 ble den listet i Danmarks kulturkanons «barnekanon».
Den mystiske fremmede

Handling

Dette er en variant av Faust-legenden. En medisinerstudent, som ønsker rikdom og berømmelse, inngår en pakt med Djevelen.

Merknad

Filmen er bevart og kan beskues - med nederlandske mellomtitler - på DFIs filmdatabase
Los Auténticos Decadentes

Los Auténtios Decadentes er en argentinsk musikkgruppe. Gruppa spiller hovedsakelig ska blanda med latinamerikanske rytmer, og tekstene deres er som regel humoristiske og ironiske. Den blei danna i Buenos Aires i 1986 og holder fremdeles på. Gruppa står bak en rekke klassiske hits, blant annet «La guitarra» «Corazón», «Loco (tu forma de ser)», «El pájaro vio el cielo y se voló» og «Besándote». Los Auténticos Decadentes regnes i dag som en av de viktigste latinamerikanske musikkgruppene i historien.
Arremon basilicus

Underarter og utbredelse

Arten er endemisk til fjellkjeden Sierra Nevada de Santa Marta i det nordlige Colombia.
Det er beskrevet ingen underarter av Arremon basilicus:
Nagaon (distrikt)

Demografi

Ved folketellingen i 2011 var det 2 826 006 innbyggere i distriktet, mot 2 314 629 i 2001. Den urbane befolkningen utgjør 13,03 % av befolkningen.
Barn i alderen 0 til 6 år utgjorde 15,79 % i 2011 mot 18,42 % i 2001. Antallet jenter i den alderen per tusen gutter er 958 i 2011 mot 975 i 2001.
Hurtigpistol

Hurtigpistol en nasjonal hurtigskytingskonkurranse i Norges Skytterforbund som skytes på 25 meter med fin og grov klasse, med 5-skudds serier på mellom 6-10 sekunder.
Sogndal (Rogaland)

Sogndal er en tidligere selvstendig kommune i Rogaland.
Kommunen, med ladestedet Sogndalstrand og bygda Rekefjord, ble utskilt fra Sokndal kommune i 1845. Sogndal kommune hadde ved opprettelsen 348 innbyggere. Folketallet økte de neste tiårene, og var oppe i 526 i 1875, men sank deretter igjen. 1. juli 1944 ble Sogndal slått sammen med Sokndal kommune igjen. Ved sammenslåingen hadde Sogndal 311 innbyggere.
Betania Rakkestad

Betania Rakkestad er en kristen frikirkelig menighet på Rakkestad, i Østfold. Menigheten er tilsluttet den norske pinsebevegelsen. Betania Rakkestad ble stiftet i 1939 og er modermenighet til utposten Betel Os.
Menigheten har 198 medlemmer, medregnet tilhørige, det vil si barn av døpte medlemmer. For ungdom i konfirmasjonsalder tilbyr menigheten den frikirkelige konfirmantundervisningen Tentro.  Betania Rakkestad driver en kafé.
Pastorpar i menigheten er Kari og Jan Berg. Menigheten driver også barne- og ungdomsarbeid.

Misjon

Betania Rakkestad er engasjert i misjonsarbeid og støtter Halvard Hasseløys hjelpearbeid for fattige i Øst-Europa. Menigheten dekker utgiftene til en nasjonal evangelist i Paraguay.
Den 23. SAG-utdelingen

Den 23. Screen Actors Guild Award-utdelingen ble avholdt 29. januar 2017 og hyllet de beste filmene og TV-programmene fra 2016.

Vinnere og nominerte

Nominasjonene ble offentliggjort 14. desember 2016.
Niccolò Paganini

Bakgrunn

Seks år gammel begynte Paganini å spille fiolin med faren, som snart ble overbevist om at sønnen hadde store musikalske begavelser. Farens mål var å utnytta sønnens talent økonomisk så snart det var mulig, og han skydde ingen midler for å forsere sin sønn frem til virtuosstadiet. Resultatet var at Paganini gjorde forbløffende store fremskritt på kort tid.

Musiker

Da Niccolò Paganini var åtte år komponerte han sin første fiolinsonate, og ni år gammel spilte han offentlig for første gang. Fire år senere gav Paganini en egen konsert i Genova og gjorde stor suksess. 
I 1797 foretok han en konsertreise til Milano, Bologna og Firenze og ble mottatt overalt med stor beundring, takket være sin fenomenale spilleteknikk. I 1801 var Paganini på turne sammen med sin far i byen Lucca for å spille på en julefestival. Han gikk imidlertid fort trett av farens inngripender og foretrakk turnéer på egen hånd. Men friheten innebar risikoer. Han hadde en svakhet for alkohol og gambling. Bare 16 år gammel var han allerede en lidenskapelig hasardspiller. Han spilte bort inntektene fra sine konserter og måtte til slutt pantsette sin fiolin for å betale spillegjelden. Det var dette som fikk Niccolò til å returnere til Lucca fire år senere. Der ble han kammermusiker for Elisa av Lucca, søsteren til Napoleon. Dette yrket hadde han til 1809.
På begynnelsen av 1800-tallet viet Paganini mye tid til gitarspill, noe som senere skulle prege hans fiolinteknikk; vanskelige og helt nye typer av pizzicato-, akkord- og flageolettspill. Fra 1828 til 1836 turnerte han internasjonalt, og hans repertoar var hovedsakelig egne komposisjoner. De mest kjente er hans 24 capricer for solofiolin.
I 1828 reiste han på turneer over mesteparten av Europa.
Noe av det Niccolò Paganini ble kjent for var at han stemte om fiolinen sin mens han spilte. Noen ganger spilte han bare på én streng som han stemte om hele tiden. Andre ting folk var glad i med Paganini var at han hadde sterke personlige toner og simpelthen at han var veldig rask. I hans tid var det mange som så på Paganini som en fyr utenom det vanlige, det var derfor han fikk  kallenavnet "Djevelens Fiolininist". Mange mener at han er historiens største og beste fiolininist.
Mange av dagens Rock-gitarister har Paganini som idol. En som er verdt å nevne er den svenske Yngwie Malmsteen.
Typocaeta

Utseende

Agapanthiini er middelsstore, lange og tynne, gjerne brunlige trebukker. Antennene er ganske lange, hos hannene tydelig lengre enn kroppen. Hodet er påfallende lite. Pronotum er litt smalere enn de jevnbrede dekkvingene, omtrent sylindrisk.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Slekten er spredt utbredt i Afrika.
Træarbeiderforbundet i Norge

Træarbeiderforbundet i Norge stiftet 8. januar 1889 under navnet Norsk snekkerforbund. Inn i Norsk bygningsarbeiderforbund i 1923.
Skate punk

Musikalske kjennetegn

Musikalsk sett kombinerer skate punk energien og intensiteten fra hardcore punk og thrashcore, med mer melodiøs låtskriving. Skate punk er ofte også mer teknisk enn andre typer punk. Farten er ofte svært høy, som det også var i hardcore punk.
Joakim (Jomfru Marias far)

Joakim, Joachim eller Jojakim, også kalt Joakim av Sepphoris, Sankt Joakim og Den hellige Joakim, er ifølge kristen tradisjon faren til Jomfru Maria, mannen til Anna og dermed morfaren til Jesus. Skikkelsen er helgen i den romersk-katolske kirken og har minnedag 26. juli sammen med kona Anna. 
Bibelen nevner ikke foreldra til Maria, og Joakim og Anna opptrer første gang i Jakobs Protoevangelium, et apokryft skrift fra omkring år 165. 
Joakim er skytshelgen for ektepar, snekkere og linhandlere. Mannsnavnet Joakim kommer fra det hebraiske Jehojakhim, som betyr «Jahve har oppreist».
Latin American Idol

Latin American Idol er er en latinamerikansk sangtalentkonkurranse som gikk på Canal Sony fra 2006 til 2009. Det var den latinamerikanske utgaven av britiske Pop Idol og ble sendt i 23 land. Programmet ble spilt inn i Buenos Aires i Argentina, og hadde som mål å oppdage spanskspråklige popidoler i Amerika. Deltakerne kunne være fra hvilket som helst spansktalende land i Amerika, og også fra Brasil så lenge de kunne synge på spansk.
Strindheim

Strindheim er en bydel nordøst i Trondheim, i tidligere Strinda kommune. I 1894 ble eiendommen Emilies Minde solgt til Lade skolestyre som bygde folkeskole der. Denne fikk navnet Strindheim i 1896.
Strindheim skole er nærmere beskrevet i årbok 2005 for Strinda den gang da.
Strindheim kirke ligger i denne bydelen.
Strindheim er i dag et trafikalt knutepunkt på E6 øst. Flere industribedrifter og handelshus ligger her, blant disse er sjokoladefabrikken Nidar. Verdens største marsipangris som veier 700 kg er laget her i 2007.
Strindheim Idrettslag har ett av landets mest kjente idrettsmiljøer, med blant andre Petter Northug på laget.
Kylie Wheeler

Karriere

Kylie Wheeler er australsk mester I sjukamp i 2003, 2004, 2005 og 2006. Hun vant også en sølvmedalje ved Samveldelekene i 2002 og kom først i sjukamp ved Universiade i friidrett 2003.
Stiftelsen Arkivet

Stiftelsen Arkivet har som hovedformål å eie og forvalte det gamle Statsarkivet i Kristiansand, i perioden 1942–45 Gestapos hovedkvarter i Kristiansand kjent under navnet Arkivet, som informasjonssenter om Norge under andre verdenskrig og utdanningssenter for fredsarbeid og konfliktløsing.
Stiftelsen driver også forskning på norsk okkupasjonshistorie, bestyrer et omfattende bibliotek og arrangerer kursvirksomhet omkring fred- og forsoningsarbeide.
I Stiftelsen Arkivets eie benyttes det gamle Statsarkivet i Vesterveien 4 som kontor for humanitære organisasjoner og i stiftelsens arbeide med historieformidling. I kjelleren er celler og torturkammere gjenskapt slik de var under andre verdenskrig. Bygningen er åpen for publikum.
Torinos metro

Metropolitana Torino er tunnelbanen i Torino i Italia. Togene er førerløse og baserer seg på den samme teknologien som Københavns metro. Den ble bygget i forbindelse med Vinter-OL 2006, og ble klar til drift innen lekene startet.
Det er foreløpig bygget kun én linje, som begynner ved jernbanestasjonen Porta Nuova, går via sentrum og jernbanestasjonen Porta Susa og ender vest i byen.
Byggingen ble offisielt igangsatt den 19. desember 2000. I løpet av 2000 ble man også enig om at prosjektet skulle utvides, slik at det skal bygges en 4,5 kilometer lang linje sørover fra Porta Nuova. Senere ble det også bestemt at banen skulle utvides enda lengre vestover. De første delene av disse to prosjektene ble ferdig i 2007 og 2011 og har økt antallet stasjoner til 21, når de siste delene av disse prosjektene blir ferdig vil det komme ytterligere fire nye stasjoner.
Byggingen av en linje 2 ble vedtatt i 2017, den vil få 26 stasjoner og vil gå fra Mirafiori Sud district til Barriera di Milano, med overgang til linje 1 på Porta Nuova stasjon.
Vognenes som brukes i systemet kommer fra Siemens og er østerrikskbygde.
Supermåneformørkelse

En supermåneformørkelse oppstår når fullmåne inntreffer mens månen er på det punktet i banen sin som er nærmest jorda, samtidig med en total måneformørkelse.
Når månen er på sitt nærmeste til jorda, resulterer dette i at den ser opptil 14 prosent større ut i diameter. Derav navnet supermåne.
En total måneformørkelse oppstår når solen, jorda og månen står på en rett linje. 
Ved en total måneformørkelse vil ikke månen bli helt mørklagt. Noe av lyset fra sola vil passere jordatmosfæren i bue og reflekteres fra månen. Det er størrelsen på støvpartiklene i atmosfæren som avgjør hvilken farge månen får, alt fra brun, til oransje eller dyp rød (blodmåne). En sjelden gang er månen blå.
Jakub Błaszczykowski

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Polens EM-tropp til EM i Frankrike 2016.
Han ble tatt ut i Polens tropp til VM i fotball 2018 i Russland.
19. juni 2018 spilte han sin 100. landskamp for Polen.
Dynodorcus antaeus

Utseende

En stor og kraftig (34 - 86 millimeter), halvblank, svart hjortebille. Den er en av de største artene i Dorcini. Hannens kjever (mandibler) er sterkt forstørrede, krumme, med en kraftig tann på oversiden noe innenfor midten. Det brede hodet har en grunn grop i midten. Hunnen er mye mindre og har ikke forstørrede kjever.

Levevis

Larvene utvikler seg i morken ved, utviklingen tar gjerne flere år. Hos denne arten legger hunnene egg i nokså harde, døde stammer ved hvitråte. De voksne billene er aktive flygere, hannene kjemper om hunnene ved hjelp av de forstørrede kjevene. Arten er populær som oppdrettsdyr og er regnet som forholdsvis enkel å avle opp i fangenskap

Utbredelse

Arten er nokså vidt utbredt fra India i vest til Vietnam i øst.
Cocytius

Utseende

Stor til meget store (vingespenn 110 – 180 mm) svermere med forholdsvis store vinger. Hodet, brystet og forvingene er brunlige. Hodet er stort og bredt med en velutviklet, lang sugesnabel. Bakkroppen har gule flekker på sidene av leddene 2-4. Forvingen er mer eller mindre brunspraglete, bakvingen er mørk med en gul flekk ved roten og et trekantet, lyst felt ved fremkanten. Larven er mer eller mindre blekgrønn, uten lyse skråstriper på sidene. Puppen har en kølleformet, fri sugesnabel-slire.

Levevis

Larvene lever på busker og trær i den tropiske familien Annonaceae. De voksne svermerne besøker gjerne blomster. De kan vandre en del, Cocytius antaeus er for eksempel påtruffet fra tid til annen over det meste av USA.